 „Be patyčių“ idėjos veiklai

· Pasitikėk draugu: ant lentos nupiešiamas apskritimas. Vaikui užrišamos akys ir jis turi nupiešti veidą. Kiti draugai piešiančiajam pataria, jį naviguoja. 
· Piešinys: vaikai susėda poromis vienas į kitą nugara. Vienas vaikas turi paveikslėlį (nesudėtingą), kitas – tuščią lapą ir piešimo priemones. Vaikas, turintis paveikslėlį, pasakoja, ką piešti pagal paveikslą, o kitas piešia. Jei kas neaišku, perklausia. Paveikslėliai parenkami nesudėtingi, atsižvelgiant į žaidėjų gebėjimus. 
· Draugystė: susėdus ratu susikabinti rankomis. Auklėtoja paprašo, kad kiekvienas vaikas pažiūrėtų savo kaimynui į akis ir jam padovanotų pačią gražiausią šypseną. 
· Pagirk draugą: žaidžiama grupelėmis po 2-3 vaikus. Vaikams išdalijami spalvoti pieštukai ir balti popieriaus lapeliai. Iš eilės kiekvienam vaikui sakomi pagiriamieji žodžiai, komplimentai, o vaikai pasirenka spalvą ir po kiekvieno komplimento brėžia liniją pasirinkta spalva, kuri atspindi jo nuotaiką. Šnekamasi, ar lengva sakyti komplimentus ir kaip geri žodžiai keičia kito bei visos grupės nuotaiką, kaip vaikai jaučiasi išgirdę nemalonius žodžius, kaip į juos reaguoti.
· Riešutai: vaikai iš eilės ima po saują riešutų ir paeiliui pasako tiek dalykų apie save, kiek turi riešutų (I variantas); vaikai iš eilės ima po saują riešutų ir pasako tiek malonių žodžių savo kaimynui iš kairės, kiek turi riešutų (II variantas); vaikai iš eilės ima po saują riešutų ir pasako tiek gerų žmogaus savybių, kiek turi riešutų (III variantas).
· Perduok draugui: vaikai sėdi ratu, pirmas vaikas paima saują pupų iš indo ir, stengdamasis jų neišbarstyti, paduoda jas šalia esančiam kaimynui. Jeigu pupelės pabyra, vaikai padeda jas surinkti, suberia atgal į dubenį, vėl ima saują pupelių ir atsargiai paduoda draugui. Pupų sauja keliauja aplink visą ratą. Vyresniems vaikams galima pasiūlyti perduoti sėklas, grūdus.
· Filmukų peržiūra ir aptarimas su vaikais:
· https://www.youtube.com/watch?v=fUXdrl9ch_Q 

· https://www.youtube.com/watch?v=k6kCwj0Sk4s&t=148s 

· https://www.youtube.com/watch?v=OfWge0t0dk8&t=9s 

· https://www.youtube.com/watch?v=Q5KmA3Xbmqo&t=167s  
Viliuosi, kad išsirinksite tinkamą veiklą ir ją išbandysite! Sėkmės ir kantrybės kiekvieną dieną! 

